Ir-Regolament tal-Kummissjoni (KE) Nru 1362/95
tal-15 ta' Ġunju 1995
li jemenda r-Regolament (KE) Nru 785/95 li jippreskrivi regoli dettaljati għall-applikazzjoni tar-Regolament tal-Kunsill (KE) Nru 603/95 dwar l-organizzazzjoni komuni tas-suq tal-għalf niexef
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ewropea,
Wara li kkunsidrat ir-Regolament tal-Kunsill (KE) Nru 603/95 tal-21 ta' Frar 1995 dwar l-organizzazzjoni komuni tas-suq talgħalf niexef [1], kif l-aħħar emendat bir-Regolament (KE) Nru 684/95 [2], u b'mod partikolari Artikolu 18 tiegħu,
Billi ir-Regolament tal-Kummissjoni (KE) Nru 785/95 [3] jippreskrivi r-regoli dettaljati għall-ħlas bil-quddiem fuq l-għajnuna; billi bħala riżultat ta' l-emendi magħmula għal Artikolu 6 tar-Regolament (KE) Nru 603/95 dwar dan il-ħlas bil-quddiem, Artikolu 6 tar-Regolament (KE) Nru 785/95 għandu jiġi hekk aġġustat;
Billi, fid-dawl ta' ċerti limiti staġonali li jiffaċċjaw il-produtturi, il-limitu taż-żmien li fih iridu jiġu konklużi l-kuntratti u d-data li fiha huma u d-dikjarazzjonijiet tal-kunsinna iridu jiġu depożitati mal-awtoritajiet kompetenti għandhom jiġu aġġustati, waqt li jiġi assigurat, iżda, li is-sistema tal-verifikar introdotta ma tiddgħajjifx b'dan,
Billi, b'effett mill-1 ta' April 1995, ir-Regolament (KE) Nru 785/95 jeskludi il-prodotti elenkati f'Anness 1 li jinsab mar-Regolament tal-Kunsill (KEE) Nru 1765/92 [4], kif l-aħħar emendat bl-Att tas-Sħubija tal-Awstrija, l-Finlandja u l-Isvezja, u l-prodotti tal-għalf tagħhom, bl-eċċezzjoni tal-lupin ħelu qabel ma' jiffjorixxi, mill-għajnuna biex jiġi proċessat l-għalf; billi qabel id-dħul fis-seħħ tar-Regolament (KE) Nru 785/95 ċerti produtturi kienu diġa' kkonkludew kuntratti ma' impriżi li jipproċessaw bil-ħsieb li jissupplixxuhom b'uħud minn dawk il-prodotti għall-ipproċessar; billi, dawk il-prodotti, miksuba minn żoni li ma jistgħux jibbenefikaw mill-għajnuna preskritta mir-Regolament (KEE) Nru 1765/92 huma b'dan ineliġibbli għal dik l-għajnuna; billi għandu għalhekk jiġi aċċettat li dawn l-impriżi jkunu jistgħu jirċievu l-għajnuna biex inixxfu l-prodotti in kwistjoni għas-sena tal-marketing 1995/6 biss;
Billi l-miżuri li għalihom jipprovdi dan ir-Regolament huma skond l-opinjoni tal-Kumitat konġunt ta' Amministrazzjoni taċ-Ċereali, x-Xaħmijiet u tal-Għalf Niexef,
ADOTTAT DAN IR-REGOLAMENT:
Artikolu 1
Ir-Regolament (KE) Nru 785/95 huwa emendat:
1. Artikolu 6 huwa sostitwit b'dan li ġej:
"Artikolu 6
1. Il-ħlas bil-quddiem li għalih jipprovdi Artikolu 6(1) tar-Regolament (KE) Nru 603/95 u li huwa suġġett għal waħda mill-garanziji li għalihom jipprovdi l-istess paragrafu, jista' jingħata lill-benefiċjarju biss meta l-applikazzjoni għall-għajnuna tkun akkumpanjata minn ċertifikat li juri li l-garanzija li tikkorrispondi tkun ġiet depożitata.
2. L-Istati Membri għandhom jieħdu l-miżuri neċessarji biex jivverifikaw l-intitolar għall-għajnuna fi żmien 90 jum mid-data li fiha l-applikazzjoni tiġi depożitata.
3. Il-bilanċ li għalih jipprovdi Artikolu 6(3) tar-Regolament (KE) Nru 603/95 għandu jitħallas, fejn xieraq, fi żmien 60 jum mid-data li l-Kummissjoni tippubblika l-ammont tal-imsemmi bilanċ fil-Ġurnal Uffiċjali tal-Komunitajiet Ewropej."
2. Artikolu 8 huwa emendat kif ġej:
(a) il-paragrafu 4 huwa sostitwit b'dan li ġej:
"4. Il- Ilkuntratti u d-dikjarazzjonijiet tal-kunsinna referiti fil-paragrafi 1, 2 u 3 għandhom ikunu mħejjija, bil-miktub, għall-inqas jumejn tax-xogħol qabel il-jum tal-kunsinna u mhux aktar tard mill-14 ta' Settembru li jiġi wara l-bidu tas-sena tal-marketing in kwistjoni".
(b) id-data "31 ta' Awissu" fl-ewwel sentenza tal-paragrafu 5 hija sostitwita bi "15 ta' Settembru".
3. Artikolu 17a li ġej huwa mdaħħal:
"Artikolu 17a
1. Minkejja l-punt 1 ta' Artikolu 2, u għas-sena tal-marketing 1995/1996 biss, l-impriżi tal-ipproċessar jistgħu japplikaw għall-għajnuna li għaliha jipprovdi Artikolu 3 tar-Regolament (KE) Nru 603/95 għaċ-ċereali ħodor imqassam mill-produtturi li:
- ikkultivaw dawn iċ-ċereali fuq art li ma kinitx iddikjarata fiż-żona ta' l-applikazzjoni għall-għajnuna bil-għan għall-għajnuna għall-uċuħ tar-raba kif provdut fir-Regolament (KEE) Nru 11765/92 u,
- qabel id-dħul fis-seħħ tar-Regolament (KE) Nru 785/95, jkunu żergħu jew ikkonkludew kuntratti ma' l-impriżi ta' l-ipproċessar konċernati għall-kunsinna ta' l-imsemmija ċereali bil-għan li jkunu proċessati f'għalf niexef.
2. L-awtoritajiet kompetenti fl-Istati Membri għandhom jaddotaw il-miżuri meħtieġa ta' spezzjoni sabiex jassiguraw il-konformità mal-paragrafu 1."
Artikolu 2
Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-15 ta' Ġunju 1995.